פרס ג'ון אר. וודן

**פרס ג'ון אר. וודן** (באנגלית: **John R. Wooden Award**) הוא תואר שנתי המוענק לכדורסלן וכדורסלנית המצטיינים בליגת המכללות של ארצות הברית, ונחשב לאחד משני התארים היוקרתיים ביותר בכדורסל המכללות, לצד פרס נייסמית'. במסגרת התוכנית מוענק מדי שנה גם "פרס אגדות אימון" (Legends of Coaching Award) למאמני ומאמנות כדורסל מצטיינים בליגת המכללות, וכן נבחרות החמישיות המצטיינות של העונה (All–America Teams).

הפרס קרוי על שם מאמן העבר ג'ון וודן, אשר זכה בשנת 1932 בתואר "שחקן המכללות המצטיין" כרכז קבוצת הכדורסל של אוניברסיטת פרדו. בשנת 1946 החל וודן לאמן בליגת המכללות, ולאורך קריירת האימון הוביל את אוניברסיטת קליפורניה בלוס אנג'לס (UCLA) לזכייה ב-10 אליפויות NCAA. בשנים 1960 ו-1973 הוצג בהיכל התהילה של הכדורסל כשחקן וכמאמן, בהתאמה, ובכך הפך לאדם הראשון שמוצג בהיכל התהילה הן כשחקן והן כמאמן.

הפרס הוענק לראשונה בשנת 1977 לשחקני ליגת הגברים בלבד, והחל משנת 2004 הוא מוענק גם לשחקניות המצטיינות. גביע הפרס עצמו מורכב מחמש אצבעות המייצגות את חמשת הכישורים הנדרשים מכל שחקן כדורסל, על פי וודן: קליעה, כדרור, מסירה, הגנה וריבאונד.

## גברים
בכל שנה, ועדה של 26 חברי "מועדון האתלטיקה של לוס אנג'לס" (Los Angeles Athletic Club) מציגה 20 מועמדים לפרס שחקן העונה ולחמישיות העונה בליגת המכללות. על המועמדים להיות סטודנטים מן המניין, ועל ממוצע הציונים הכולל שלהם לעמוד על 70 ומעלה. על פי הכללים הרשמיים של הפרס, המועמדים צריכים להיות "שחקנים שתורמים למשחק הקבוצתי, הן בהתקפה והן בהגנה, וכן להיות אזרחים למופת המפגינים אופי חזק על המגרש ומחוצה לו". רשימת המועמדים מתפרסמת לקראת תחילת טורניר אליפות המכללות.

קבוצה של 1,000 עיתונאים ושדרני ספורט מרחבי ארצות הברית מצביעה לנבחרי העונה מתוך רשימת המועמדים, כאשר עשרת השחקנים בעלי מספר הקולות הרב ביותר מרכיבה את חמישיות העונה. השחקן בעל מספר הקולות הרב ביותר מוצג בסיום משחק אליפות המכללות כזוכה בפרס וודן.

מאז נוסד בשנת 1977, ב-7 פעמים בלבד זכו שחקנים שונים בפרס וודן ובפרס נייסמית', לאחרונה בשנת 1995 בה אד אובאנון זכה בפרס וודן בעוד ג'ו סמית' זכה בפרס נייסמית'. רלף סמפסון (1982 ו-1983) הוא השחקן היחיד שזכה בפרס פעמיים. קווין דוראנט (2007), אנתוני דייוויס (2012), זאיון ויליאמסון (2019) וקופר פלאג (2025) הם השחקנים היחידים שזכו בפרס בסיום עונת ה שלהם.

### רשימת הזוכים
[ממוזער|שמאל|230px|[אלטון ברנד, זוכה הפרס בשנת 1999]]
[ממוזער|שמאל|230px|[קווין דוראנט, זוכה הפרס בשנת 2007]]
[ממוזער|שמאל|230px|[אנתוני דייוויס, זוכה הפרס בשנת 2012]]

## נשים
[ממוזער|שמאל|200px|[קנדיס פארקר, הזוכה בפרס בעונות 2007 ו-2008]]
הקריטריונים לבחירת שחקנית המכללות המצטיינת וחמישיית העונה של ליגת המכללות זהה לאלה של ליגת הגברים, אך בניגוד אליה נבחרת "חמישיית עונה" אחת בלבד. הוועדה הבוחרת את המועמדות, אשר מורכבת מ-12 חברי "מועדון האתלטיקה של לוס אנג'לס", מציגה כ-15 מועמדות בכל מחזור. קבוצה של 250 עיתונאים ושדרני ספורט מצביעה לשחקנית העונה ולנבחרות העונה מתוך רשימת המועמדות.

שבע שחקניות שונות זכו בפרס פעמיים - סיימון אוגסטס (2005 ו-2006), קנדיס פארקר (2007 ו-2008), מיה מור (2009 ו-2011), בריטני גריינר (2012 ו-2013), בריאנה סטיוארט (2015 ו-2016) סברינה יונסקו (2019 ו-2020) וקייטלין קלארק (2023 ו-2024). 

פייג' בקרז היא היחידה שזכתה בפרס בסיום עונת הפרשמן שלה, מור ג'וג'ו ואטקינס זכו בפרס בסיום עונת ה שלה.

### רשימת הזוכות

## פרס אגדות אימון
[ממוזער|שמאל|240px|פרס אגדות האימון שהוענק ל[דין סמית']]
[ממוזער|שמאל|240px|[מייק ששבסקי, זוכה הפרס בשנת 2000]]
"פרס אגדות אימון" מוקיר את מפעל החיים של מאמנים בליגת המכללות אשר יצגו את הצלחתו והישגיו של ג'ון וודן כמאמנים. בעת בחירת הזוכה השנתי, ועדת הפרס לוקחת בחשבון את "אופי המאמן, הישגיו כמאמן כדורסל, אחוז שחקניו שסיימו את תארם, שיטת האימון שלו והזדהותו עם יעדי פרס וודן". הפרס מוענק הן למאמנים והן למאמנות.

### רשימת הזוכים

## קישורים חיצוניים
* 
* חמישיות העונה בין השנים 1977 - 1986, באתר הרשמי של הפרס
* חמישיות העונה בין השנים 1987 - 1996, באתר הרשמי של הפרס
* חמישיות העונה בין השנים 1997 - 2006, באתר הרשמי של הפרס
* חמישיות העונה בין השנים 2007 - 2016, באתר הרשמי של הפרס

## הערות שוליים

קטגוריה:פרסי כדורסל